19/Sv. 11 Službeni list Europske unije 7 31998D0701 L 333/8 SLUŽBENI LIST EUROPSKIH ZAJEDNICA 9.12.1998. ODLUKA VIJEĆA od 3. prosinca 1998. o zajedničkim standardima vezanim za ispunjavanje jedinstvenog obrasca za dozvole boravka (98/701/PUP) VIJEĆE EUROPSKE UNIJE, uzimajući u obzir Zajedničku akciju 97/11/PUP od 16. prosinca 1996. o jedinstvenom obrascu dozvole boravka (!) i posebno njezin članak 2., budući da je potrebno utvrditi zajedničke standarde vezane za ispunjavanje navedenog obrasca kako bi se osigurala njegova ujednačenost; budući da ova Odluka ne utječe na nadležnost država članica u odnosu na priznavanje država i teritorijalnih jedinica, kao i putovnica i putnih isprava koje su izdale te države i jedinice; budući da je dodjela oznaka u Prilogu ovoj Odluci isključivo administrativne prirode i ne utječe na utvrđivanje državljanstva rezidenata iz trećih zemalja, ODLUČILO JE KAKO SLIJEDI: Članak 1. Jedinstveni obrazac za dozvole boravka ispunjava se u skladu s postupcima sadržanim u Prilogu ovoj Odluci. Članak 2. Vijeće najmanje jednom godišnje ispituje postupke i oznake sadržane u Prilogu i Dodatku ovoj Odluci s ciljem njihovog usklađivanja. Članak 3. Ova Odluka stupa na snagu sljedećeg dana od dana objave u Službenom listu Europskih zajednica. Sastavljeno u Bruxellesu 3. prosinca 1998. Za Vijeće Predsjednik K. SCHLOGL () SL L 7, 10.1.1997., str. 1.